Traktati për Armët Konvencionale dhe kundërshtimet e Moskës
Zhvillohet sesion i posaçëm me kërkesë të Rusisë, e cila ka deklaruar se do nuk të respektojë më kërkesat e paktit
Traktati i Forcave konvencionale në Evropë u nënshkrua në nëntor 1990 ndërmjet Paktit të Atlantikut Verior, Natos dhe Traktatit të Varshavës. Traktati për Forcat Konvencionale caktoi kufizime mbi numrin e avionëve luftarakë, helikopterëve sulmues, artilerisë së rëndë dhe tankeve e divizioneve që mund të dislokoheshin ndërmjet Oqeanit Atlantik dhe Maleve Urale të Rusisë. Robert Hunter, ish ambasador amerikan në Nato, thotë se synimi kryesor i traktatit ishte të kufizonte superioritetin kolosal që kishte Traktati i Varshavës në fushën e armëve konvencionale: thotë zoti Hunter. Në korrik 1991, pa u mbushur ende viti i nënshkrimit të traktatit, Pakti i Varshavës u shpërbë. Në dhjetor të atij viti nuk ekzistonte më as Bashkimi Sovjetik. Wade Bose i Shoqatës Për Kontrollin e Armëve, një kompani private kërkimore, thotë se traktati u bë krejt papritur i vjetëruar: thotë analisti Bose. Por deri tani vetëm 4 vende, Ukraina, Bjellorusia, Kazakistani dhe Rusia e kanë nënshkruar variantin e ri. Zoti Bose thotë se anëtarët e Natos që e kishin nënshkruar variantin e parë, këmbëngulin që Rusia të përmbushë zotimet për të tërhequr forcat nga Moldavia dhe Gjeorgjia. Mungesa e përparimit nga Rusia për të tërhequr forcat nga këto vende është bërë burim fërkimesh. Ekspertët thonë se Moska e kundërshton pikëpamjen e Natos duke këmbëngulur se trupat e saj në Transnistria dhe në Gjeorgji nuk duhet të bëhen pengesë për ratifikimin e traktatit. Presidenti rus Vladimir Putin deklaroi në prill një moratorium lidhur me respektimin e paktit. Ai kërkoi një takim të vendeve që e kanë nënshkruar dokumentin. Sesioni do të fillojë të martën. Ja si shprehet analisti Wade Bose: thotë analisti Bose. Ekspertët thonë se kërcënimet e Presidentit Putin i kanë shtuar tensionet ndërmjet Rusisë dhe Shteteve të Bashkuara, të cilat kanë kohë që janë rritur lidhur me çështje si tërheqja e Uashingtonit nga traktati i vitit 1972 për Raketat Anti-Balistike, planet amerikane për ndërtimin e një sistemi të mbrojtjes nga raketat në Poloni dhe Republikën Çeke dhe përdorimi i bazave të Natos në Bullgari dhe Rumani. Ata thonë se për rusët, këto zhvillime janë një provë tjetër e faktit që Natoja po zgjerohet në territore që dikur ishin nën influencën e Moskës. Tensionet ndërmjet Uashingtonit dhe Moskës hodhën një hije të zymtë mbi zhvillimet e takimit të nivelit të lartë të Grupit të Tetëshes në Gjermani. Ekspertët nuk parashikojnë ndonjë arritje të rëndësishme në të ardhmen e afërt. Por e shohin si shenjë të mirë faktin që Presidenti Bush dhe ai Putin do të takohen kokë-më-kokë fillim të korrikut në shtetin Maine në shtëpinë që ka atje ish-presidentit Bush, babai i presidentit aktual amerikan. Presidenti Bush dhe Presidenti Putin do të zhvillojnë atje diskutime që synojnë të zgjidhin mosmarrëveshjet kryesore mes tyre. //ad//